วันนี้มีโอกาสมาเดินหาซื้ออุปกรณ์คอมพิวเตอร์ที่ฟอร์จูน ทาวน์ หลังจากที่ไม่ได้มานานมากจนตอนนี้ทำใหม่มีร้านเพิ่มมากขึ้นหลายร้านเลยครับ ร้านนี้ชื่อ ต้าหลง อยู่ที่ชั้นใต้ดินฟอร์จูน ทาวน์ครับ บรรยากาศร้านก็ไม่วุ่นวาย ไม่แออัด รู้สึกสบายเป็นส่วนตัวดีนะครับ พนักงานที่ร้านก็สุภาพบริการดีครับ...ที่ร้านนี้มีเมนูอาหารแบบเป็นหม้อไฟและเมนูอาหารแบบจัดเป็นเซ็ตให้บริการด้วยครับ นอกจากนั้นก็ยังมีขนมกับของหวานด้วยนะครับ...เผอิญวันนี้ต้องมาเดินคนเดียวก็เลยต้องขอสั่งเป็นแบบเบาๆก็พอครับ สั่งก๋วยเตี๋ยวหมูตุ๋น 1 ชามครับ ราคาก็เริ่มต้นที่ 65 บาทต่อชามนะครับ รสชาติน้ำซุปก็อร่อยกลมกล่อม หมูตุ๋นก็นุ่มไม่เหนียว เส้นก๋วยเตี๋ยวเหนียวนุ่มกำลังดี...ปรุงรสเพิ่มอีกนิดหน่อยก็อร่อยมากๆเลยครับ หากใครผ่านมาที่ฟอร์จูน ทาวน์ก็แวะมาลองชิมกันได้ที่ร้านนี้เลยนะครับ ^_^